cyanic-selkie/wikianc huggingface dataset:
கோயம்புத்தூர் முகமுத்துமாரியம்மன் கோயில்
கோயம்புத்தூர் முகமுத்துமாரியம்மன் கோயில் தமிழ்நாட்டில் கோயம்புத்தூர் மாவட்டம், கோயம்புத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முகமுத்துமாரியம்மன் சன்னதியும், கருப்பராயன், விநாயகர், துர்க்கையம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கழுதைப்பிட்டி-மூலிகை
கழுதைப்பிட்டி அல்லது கழிமுள்ளி (தாவரவியல்:Acanthus ilicifolius; ஆங்கிலம்: Holy Mangrove; சீனம் : 老鼠勒), கழுதைமுள்ளி என அழைக்கப்படும். இச்செடி, தமிழகத்தின் மூலிகைகளில் ஒன்றாகும்.மேலும், இது அலையாத்தித் தாவரங்கள் அல்லது கண்டல் தாவரங்களில் (mangrove) ஒன்றாகும். இது கடலின் கரையோரங்களில் உள்ள, உவர் சதுப்பு நிலங்களில் வளரும் தாவரம் ஆகும். இது தீவாய்ப்புக் கவலை குறைந்த இனம் என்பதன் கீ்ழ் வரும், தாவரங்களில் ஒன்றாகும். இந்திய, சீன பாரம்பரிய மருத்துவ முறைகளில் இது பயன்படுத்தப் படுகிறது.
தாவர இயல்புகள்
இது இந்தியா, முதல் ஆத்திரேலியா வரை உள்ள பல நாட்டுக் கடற்கரையின், சதுப்பு நிலக் காடுகளில் காணப்படுகிறது. இலைகளின் விளிம்புகள் முட்களுடன் காணப்படும். அதிகப்படியான உப்பு, இலையின் வெளியில் தள்ளப்படுவதால், சில நேரங்களில் உடலின் மேற்பகுதி உப்புப் படர்ந்து காணப்படும். மூன்று மீட்டர் வரை வளரக்கூடியது. பூக்களின் இதழ் வெளிர் நீலமாக இருக்கும். ஒரு பெரிய பூவிதழை உடையது. பூக்கள் கொத்துகளாகக் காணப்படுகிறது. திசம்பர் முதல் மே மாதம் வரை பூக்கள் பூக்கின்றன. விதைப்பை வெடிக்கும் போது, விதைகள், இரண்டு மீட்டர் சென்று விழும் வல்லமையைப் பெற்றிருக்கிறது. தாவர இனப்பால்(sap) உப்புச் சுவை உடையதாக உள்ளது. மகரந்தச்சேர்க்கையானது, தச்சுத்தேனீக்களினால் (carpenter bees) பெரும்பாலும் நடக்கிறது. சில நேரங்களில் தேன்சிட்டுகளாலும் (sunbirds) நடக்கிறது. தாவரத்தின் மேற்புற பகுதிகள் இஞ்சியுடன் சேர்த்து பயன்படுத்தும் போது, கால்களில் ஏற்படும் புண்கள், மலச்சிக்கல் போன்றவை குணமாகின்றன. குழந்தை பிறத்தழின் போது, அது எளிதாக, சில சித்த மருத்துவர்கள், இந்த இலைச்சாற்றைக் குடிக்க கொடுக்கப்படுகிறது. பாம்பு கடிக்கும் பயன்படுத்தப்படுகிறது. அலங்காரத்தாவரமாக பலர் இதனை வளர்க்கிறார்கள்.
வகைப்பாடு
தாவர வகைப்பாட்டியல் வரலாற்றின் புதிய வகைப்பாட்டு முறைகளை, விக்கியினங்கள், விக்கித்தரவு ஆகிய திட்டங்களில் இற்றைப்படுத்தப்படுகின்றன. எனவே, இங்குள்ள தரவுகளை, கீழுள்ள இணைப்புகளின் வழியே சென்று சரிபார்த்துக் கொள்ளவும்.
ஏபிச்சி III
Classification System: APG III
Superregnum: Eukaryota Regnum: Plantae Cladus: பூக்கும் தாவரங்கள் Angiosperms Cladus: Eudicots Cladus: Core eudicots Cladus: Asterids Cladus: Euasterids I Ordo: Lamiales Familia: Acanthaceae Subfamilia: Acanthoideae Tribus: Acantheae Genus: Acanthus Species: Acanthus ilicifolius
இவற்றையும் காணவும்
பகுப்பு:மூலிகைகள்
லெஸ்லி டவுன்சென்ட்
லெஸ்லி டவுன்சென்ட் (Leslie Townsend, பிறப்பு: சூன் 8 1903, இறப்பு: பெப்ரவரி 17 1993), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 493 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 -34 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1903 பிறப்புகள் பகுப்பு:1993 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
துர்வாசபுரம் சுந்தரேசுவரர் கோயில்
துர்வாசபுரம் சுந்தரேசுவரர் கோயில் புதுக்கோட்டை மாவட்டத்தில் துர்வாசபுரம் என்னுமிடத்தில் உள்ள சிவன் கோயிலாகும்.
அமைவிடம்
திருமயம்-மதுரை சாலையில் திருமயத்திலிருந்து 10 கிமீ தொலைவில் இக்கோயில் உள்ளது. இலங்கையில் போர் முடிந்த பின்னர் ராமர் அயோத்திக்குத் திரும்பினார். அவ்வாறு அனைத்து ரிஷிகளும் திரும்பியபோது துர்வாசர் இப்பகுதி வழியாக வந்தார். அங்கு தான் கண்ட சிவலிங்கத்திற்குப் பூசை செய்தார். துர்வாசர் வழிபட்டதால் இவ்வூர் துர்வாசபுரம் என்றழைக்கப்பட்டது.
இறைவன், இறைவி
இக்கோயிலின் மூலவராக சுந்தரேசுவரர் உள்ளார். இங்குள்ள இறைவி பாகம் பிரியாள் ஆவார். இக்கோயிலில் கால பைரவர் தனி சன்னதியில் இருக்கிறார். பைரவர் சிறப்பாக வழிபடப்படும் நிலையில் 'பைரவர் கோயில்' என்றும் அழைக்கின்றனர்.கால பைரவருக்கு ஆர்த்தி காட்டப்படும் தட்டை பக்தர்களுக்குக் காட்டுவதில்லை. இறைவன் மற்றும் இறைவி சன்னதியில் பிரதாசம் தரப்படுவதில்லை. தல மரம் வில்வம் ஆகும். தல தீர்த்தம் பைரவர் தீர்த்தம் ஆகும்.
அமைப்பு
கோயில் வாயில் வித்தியாசமான அமைப்பில் காணப்படுகிறது. முன் மண்டபத்தில் சனீசுவரன், சூரியன், சந்திரன், சப்த கன்னியர், கருப்பசாமி ஆகியோர் உள்ளனர்.மூலவரின் தேவக்கோட்டத்தில் உள்ள தட்சிணாமூர்த்தியிடம் காணப்படும் முயலகன் இடப்புறம் திரும்பியுள்ள நிலையில் காணப்படுகிறார்.
திருவிழாக்கள்
சம்பாசுரன் மற்றும் பத்மாசுரன் என்னும் இரு அரக்கர்களை அழிக்க சிவனின் நெற்றிக்கண்ணில் இருந்த கால பைரவர் தோன்றினார். இவர் கார்த்திகை மாதத்தில் சஷ்டி அன்று அசுரர்களை அழித்ததால் சம்பா சஷ்டி விழா கொண்டாடப்படுகிறது. ஆனித் திருவிழா 10 நாள்கள் பங்குனியில் திரியம்பகாஷ்டமி இங்கு சிறப்பாகக் கொண்டாடப்படுகின்ற விழாக்களாகும்.
பள்ளிபாளையம் அக்ரஹரம் விஸ்வேஸ்வரர்சுவாமி கோயில்
பள்ளிபாளையம் அக்ரஹாரம் விஸ்வேஸ்வரர்சுவாமி கோயில் தமிழ்நாட்டில் நாமக்கல் மாவட்டம், பள்ளிபாளையம் அக்ரஹாரம் என்னும் ஊரில் அமைந்துள்ள சிவன் கோயிலாகும்.
ஈ.டி. த எக்ஸ்ரா டெரஸ்ரியல் (திரைப்படம்)
'''ஈ.டி. த எக்ஸ்ரா டெரஸ்ரியல்''' (E.T the extra terrestrial) 1982 ஆம் ஆண்டு வெளிவந்த ஆங்கிலத் திரைப்படமாகும்.பிரபல ஹாலிவுட் திரைப்பட இயக்குனரான ஸ்டீவன் ஸ்பீல்பேர்க்கின் இயக்கத்தில் வெளிவந்த இத்திரைப்படம் 4 ஆஸ்கார் விருதுகளைத் தட்டிச் சென்றது குறிப்பிடத்தக்கது.
துர்வாசபுரம் சுந்தரேசுவரர் கோயில்
திறந்திருக்கும் நேரம்
காலசந்தி (காலை 9.30 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.30 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.00 முதல் 8.00 வரையிலும் திறந்திருக்கும்.
பள்ளிபாளையம் அக்ரஹரம் விஸ்வேஸ்வரர்சுவாமி கோயில்
கோயில் அமைப்பு
இக்கோயிலில் விஸ்வேஸ்வரர்சுவாமி சன்னதியும், அம்பாள், விநாயகர், பெருமாள், முருகன், சனிபகவான் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. விஸ்வேஸ்வரர் சிவனடியார் திருக்கூட்டம் என்ற பரம்பரை அல்லாத அறங்காவலர் அமைப்பால் நிர்வகிக்கப்படுகிறது.அதன் தலைவராக M.G.நடேசன் உள்ளார்.
ஈ.டி. த எக்ஸ்ரா டெரஸ்ரியல் (திரைப்படம்)
கதை
வேற்றுக்கிரகவாசிகளின் மகன் எனக் கருதப்படும் அந்நிய உருவம் ஒன்று பிரபஞ்சத்திலிருந்து பூமியில் ஒரு பகுதியில் தவறுதலாக வந்து விழுகின்றது. இவ்வுருவம் பூமியில் வாழும் குழந்தை ஒருவனால் அவதானிக்கப்பட்டு முதலில் பயத்தால் அங்கிருந்து ஓடிப் பின்னர் அவனின் வீட்டிற்குள்ளேயே ஒழிந்து கொள்ளவும் செய்தது. பின்னர் அச்சிறுவனுடனும் அக்குடும்பத்துச் சிறுவர்களுடனும் நண்பர்களாகும் அவ்வந்நிய நாட்டு உருவம் அவர்களுடன் கூடி வாழும்பொழுது அவ்வுருவத்தைத் தேடி அதன் பெற்றோர்கள் வந்து பூமியிலிருந்து அழைத்துச் செல்கின்றனர். இதற்கிடையில் நண்பனை விட்டுப் பிரிய மறுக்கும் அவ்வுருவம் பின்னர் அவர்களை விடுத்துச் செல்வது குறிப்பிடத்தக்கது.
பள்ளிபாளையம் அக்ரஹரம் விஸ்வேஸ்வரர்சுவாமி கோயில்
பூசைகள்
இக்கோயிலில் காமிகாகம முறைப்படி நான்கு காலப் பூசைகள் நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஈ.டி. த எக்ஸ்ரா டெரஸ்ரியல் (திரைப்படம்)
சத்யஜித் ராய் எழுதிய கதைக்கரு
பகுப்பு:ஆங்கிலத் திரைப்படங்கள் பகுப்பு:ஆஸ்கார் விருது பெற்ற திரைப்படங்கள் பகுப்பு:விஞ்ஞானத் திரைப்படங்கள் பகுப்பு:சிறுவர் திரைப்படங்கள் பகுப்பு:1982 திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள்
சபாட் ரனா
சபாட் ரனா (Shafqat Rana, பிறப்பு: ஆகத்து 10 1943), பாக்கித்தானியத் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 107 முதல்தர துடுப்பாட்டப் போட்டிகளிலும் கலந்து கொண்டுள்ளார். 1964 இலிருந்து 1969 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1943 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
தார் மாவட்டம்
தார் மாவட்டம் (Dhar district - இந்தி|धार जिला) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் தார் நகரம் ஆகும். இந்த மாவட்டம் இந்தூர் கோட்டத்தில் அமைந்துள்ளது. இம்மாவட்டத்தில் பண்டைய தார் இரும்புத் தூண் துண்டுகள் மற்றும் அம்பிகை சிலை கிடைத்துள்ளது.
மாவட்ட எல்லைகள்
மத்தியப் பிரதேச மாநிலத்தின் கிழக்கில், 8,153 சதுர கிலோ மீட்டர் பரப்பளவு கொண்ட தார் மாவட்டத்தின் வடக்கில் ரத்லாம் மாவட்டம், வடகிழக்கில் உஜ்ஜைன் மாவட்டம், கிழக்கில் இந்தூர் மாவட்டம், தென் கிழக்கில் கார்கோன் மாவட்டம், தெற்கில் பர்வானி மாவட்டம், மேற்கில் ஜாபூவா மாவட்டம் எல்லைகளாக கொண்டது.
புவியியல்
தார் மாவட்டத்தின் கிழக்கு மேற்காக விந்தியத் மலைத்தொடர்கள் செல்கின்றன. மாவட்டத்தின் வடக்கு பகுதிகள் மால்வா பீடபூமியில் அமைந்துள்ளது. மாவட்டத்தின் வடமேற்கு பகுதியில் மாகி ஆறு பாய்கிறது. மாவட்டத்தின் வடகிழக்கு பகுதியில் சம்பல் ஆறு பாய்ந்து யமுனை ஆற்றுடன் கலந்து பின் கங்கையில் கலக்கிறது. மாவட்டத்தின் தென் பகுதியில் பாயும் நர்மதை ஆறு மாவட்டத்தின் எல்லையாக அமைகிறது.
மாவட்ட நிர்வாகம்
தார் மாவட்டம் தார், சர்தார்பூர், பட்னாவர், மனாவர் மற்றும் குக்சி என ஐந்து உட்கோட்டங்களையும், இந்த ஐந்து உட்கோட்டங்களில் தார், பட்னாவர், தரம்புரி, சர்தார்பூர், பட்னாவர், மனவார், குக்சி மற்றும் காந்தவானி என ஏழு வருவாய் வட்டங்களாக பிரிக்கப்பட்டுள்ளது.
அரசியல்
இம்மாவட்டத்தில் சர்தார்பூர், காந்தவானி, குக்சி, மனாவர், தரம்புரி, தார் மற்றும் பட்னாவர் என ஏழு மத்தியப் பிரதேச சட்டமன்ற தொகுதிகளை கொண்டுள்ளது. இந்த ஏழு சட்டமன்ற தொகுதிகளும் தார் நாடாளுமன்ற மக்களவைத் தொகுதியின் கீழ் வருகிறது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 2,185,793 ஆக உள்ளது. கிராமப்புறங்களில் 81.10% மக்களும்; நகரப்புறங்களில் 18.90% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம்   25.60% ஆக உயர்ந்துள்ளது. மக்கள் தொகையில் 1,112,725 ஆண்களும்  மற்றும்  1,073,068  பெண்களும் உள்ளனர். பாலின விகிதம் ஆயிரம் ஆண்களுக்கு  964 பெண்கள் வீதம் உள்ளனர். 8,153 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 268 மக்கள் வாழ்கின்றனர். இம்மாவட்டத்தின் சராசரி படிப்பறிவு 59.00% ஆகவும், ஆண்களின் படிப்பறிவு 68.95%  ஆகவும், பெண்களின் படிப்பறிவு 48.77% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 359,949 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 2,051,219 (93.84 %) ஆகவும்,   இசுலாமிய சமய  மக்கள் தொகை  116,202  (5.32 %)  ஆகவும்,  கிறித்தவ சமயத்தினரின் மக்கள் தொகை  2,261  (0.10 %) ஆகவும்,, சீக்கிய சமய மக்கள் தொகை 1,607  (0.07 %)  ஆகவும்,   சமண சமய மக்கள் தொகை 12,199   (0.56 %) ஆகவும், பௌத்த சமய மக்கள் தொகை 328 (0.02 %) ஆகவும், பிற சமய மக்களின் தொகை 88  (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 1,889    (0.09 %)  ஆகவும் உள்ளது.
மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:மத்தியப் பிரதேசத்திலுள்ள மாவட்டங்கள்
நிலைத் திசையன்
வடிவவியலில், நிலைத் திசையன் அல்லது நிலைக் காவி (position, position vector) என்பது இடவெளியிலுள்ள ஒரு புள்ளி P இன், ஏதேனுமொரு ஆதிப்புள்ளி O ஐப் பொறுத்த அமைவைக் குறிக்கும் ஒரு திசையன் ஆகும். இடத் திசையன் (location vector) அல்லது ஆரைத் திசையன் (radius vector) என்றும் இத்திசையன் அழைக்கப்படுகிறது. இதன் வழக்கமான குறியீடு x, r, அல்லது s.
வகையீட்டு வடிவவியல், இயந்திரவியல் இரண்டிலும் நிலைத் திசையன் பெரும்பாலாகவும், திசையன் நுண்கணிதத்தில் சில இடங்களிலும் பயன்படுத்தப்படுகிறது.
இரு பரிமாணம் அல்லது முப்பரிமாண வெளிகளில் பெரும்பான்மை பயன்கொண்டுள்ள இதனை எந்தப் பரிமாணத்திலும் அமையும் யூக்ளிடிய வெளிகளுக்குப் பொதுமைப்படுத்தலாம்.
முப்பரிமாணத்தில்
முப்பரிமாண வெளியில், எந்த ஆள்கூற்று முறைமையின் மூன்று ஆள்கூறுகளையும், அவற்றின் அடுக்களத் திசையன்களையும் கொண்டு வெளியில் அமைந்த ஒரு புள்ளியின் அமைவிடத்தை வரையறுக்கலாம். பொதுவாக காட்டீசியன் ஆள்கூற்று முறைமையும் சில சமயங்களில் கோள ஆள்கூற்று முறைமை அல்லது உருளை ஆள்கூற்று முறைமைகள் பயன்படுத்தப்படுகின்றன.
இதில், t என்பது செவ்வகச் சமச்சீர்மை அல்லது வட்டச் சமச்சீர்மையைப் பொறுத்த துணையலகு. மூன்றுவிதமான ஆள்கூற்று முறைமைகளையும் அவற்றுக்குரிய அடுக்களத் திசையன்களையும் கொண்டு பெறப்பட்ட மேலுள்ள வரையறைகள் மூன்றும் ஒரே புள்ளியின் நிலைத் திசையனைத் தருகின்றன. தொடர்ம விசையியல், பொதுச் சார்புக் கோட்பாடுகளில் வளைகோட்டு ஆட்கூறுகள் பயன்படுத்தப்படுகின்றன.
n பரிமாணம்
நேரியல் இயற்கணிதமுறைப்படி ஒரு n-பரிமாண நிலைத் திசையனைஅடுக்களத் திசையன்களின் நேரியியல் சேர்வாக எழுதலாம்:
திசையன் வெளியிலுள்ள நிலைத் திசையன்களக் கூட்டவும், திசையிலிப் பெருக்கல் மூலமாக அவற்றின் நீளங்களை மாற்றியமைக்கவும் முடியும் என்பதால், அனைத்து நிலைத் திசையன்களின் கணம் ஒரு நிலை வெளியை (position space) (நிலைத் திசையன்களை உறுப்புகளாகக் கொண்ட திசையன் வெளி) உருவாக்குகிறது.
இந்த நிலைவெளியின் பரிமாணம் n ((R) = n''). ei அடுக்களத் திசையன்களைப் பொறுத்து r திசையனின் ஆள்கூறுகள் xi.
ஒவ்வொரு ஆள்கூறு xi யையும் அளபுவாக்கம் செய்யலாம். ஒரு அளபுரு xi(t)யானது ஒரு பரிமாண வளைபாதையையும், இரு அளபுருக்கள் xi(t1, t2)யானது இருபரிமாண வளைபரப்பையும், மூன்று அளபுருக்கள் xi(t1, t2, t3)யானது முப்பரிமாண வெளியின் கனவளவையும்,....தருகின்றன.
அடுக்களத் திசையன் களம் B = {e1, e2 ... en} இன் நேரியல் அளாவல் (linear span), நிலை வெளி R க்குச் சமமாகும் (span(B) = R).
வகைக்கெழுக்கள்
நேரம் t இன் சார்பாக அமையும் நிலைத் திசையன் r இன் வகைக்கெழுக்களை t ஐப் பொறுத்து கணக்கிடலாம். இயங்குவியல், கட்டுப்பாட்டியல், பொறியியல், இன்னும் பிற அறிவியல்களில் இந்த வகைக்கெழுக்கள் பயன்பாடு கொண்டுள்ளன.
இதில் dr என்பது நுண்ணளவிலான சிறிய இடப்பெயர்ச்சி.
இயக்கவியலில், நிலைத்திசையனின் முதல், இரண்டாவது, மூன்றாவது வகைக்கெழுக்கள் மூன்றும் முறையே திசைவேகம், முடுக்கம், திடுக்கம் என பயன்படுத்தப்படுகின்றன.
இதன் நீட்டிப்பாக நிலைத் திசையனின் உயர் வகைக்கெழுக்களைக் காணலாம். இடப்பெயர்ச்சிச் சார்பின் தோராயங்களை மேம்படுத்த இந்த உயர் வகைக்கெழுக்கள் குறித்த விவரங்கள் உதவும். மேலும் இடப்பெயர்ச்சி சார்பினை ஒரு முடிவிலாத் தொடரின் கூட்டுத்தொகையாக எழுதுவதற்கும் இவை பயன்படுகின்றன. இடப்பெயர்ச்சிச் சார்பின் முடிவிலாத் தொடரின் கூட்டுத்தொகை வடிவம் பொறியலிலும் இயற்பியலிலும் பல நுட்பத் தீர்வுகளுக்கு உதவுகிறது.
இடப்பெயர்ச்சிச் திசையனுடன் தொடர்பு
வெளியிலமைந்த புள்ளிகளை ஒரு குறிப்பிட்ட திசையில் குறிப்பிட்ட தூரத்திற்குச் சீராக நகர்த்தும் செயலாக இடப்பெயர்ச்சியை வரையறுக்கலாம். எனவே இடப்பெயர்ச்சித் திசையன்களின் கூட்டல், இந்த வகையான செயல்களின் தொகுப்பாகவும், திசையிலிப் பெருக்கல் மூலம் தூரங்களை அளவீடு செய்வதாகவும் அமையும். இதன்படி வெளியில் அமைந்த ஒரு புள்ளியின் நிலைத் திசையனை, தரப்பட்ட ஆதிப்புள்ளியை அப்புள்ளிக்கு நகர்த்தும் இடப்பெயர்ச்சித் திசையனாகிறது. நிலைத்திசையன்கள் வெளியின் ஆதிப்புள்ளியின் தேர்வையும், இடப்பெயர்ச்சித் திசையனானது தொடக்கப்புள்ளித் தேர்வையும் சார்ந்துள்ளன.
மேற்கோள்கள்
பகுப்பு:திசையன்கள்
இட்டெர்பியம் ஐதரைடு
இட்டெர்பியம் ஐதரைடு (Ytterbium hydride)  YbH2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியத்தின் ஐதரைடு உப்பாக இது வகைப்படுத்தப்படுகிறது. இச்சேர்மத்தில் இட்டெர்பியம் +2 என்ற ஆக்சிசனேற்ற் நிலையிலும் ஐதரசன் -1 என்ற ஆக்சிசனேற்ற நிலையிலும் உள்ளன. அறை வெப்பநிலையில் இட்டெர்பியம் ஐதரைடின் எதிர்ப்பாற்றல் 107 Ω·செ.மீ ஆகும். இட்டெர்பியம் ஐதரை அதிக வெப்ப நிலைத்தன்மையைக் கொண்டுள்ளது. Ytterbium hydride has a high thermostability.
தயாரிப்பு
இட்டெர்பியத்துடன் ஐதரசன் வாயுவை சேர்த்து வினைபுரியச் செய்தால் இட்டெர்பியம் ஐதரைடு உருவாகிறது.:
மேற்கோள்கள்
பகுப்பு:இட்டெர்பியம் சேர்மங்கள் பகுப்பு:ஐதரைடுகள்
சுவாமி ஆனந்த்
சுவாமி ஆனந்த் (Swami Anand) (1887 - 25 ஜனவரி 1976) ஒரு துறவி, காந்திய ஆர்வலர் மற்றும் இந்தியாவைச் சேர்ந்த குஜராத்தி எழுத்தாளர். நவஜீவன் மற்றும் யங் இந்தியா போன்ற காந்தியின் வெளியீடுகளின் மேலாளராகவும், காந்தி தனது சுயசரிதையான சத்திய சேரதனையை எழுதவும் ஊக்கப்படுத்தியதற்காக அவர் நினைவுகூரப்படுகிறார். அவர் நினைவுக் குறிப்புகள், சுயசரிதைகள், தத்துவம், பயணக் குறிப்புகள் மற்றும் சில படைப்புகளை மொழிபெயர்த்தார்.
ஆரம்ப கால வாழ்க்கை
சுவாமி ஆனந்த் வாத்வான் அருகே சியானி கிராமத்தில் 1887 ஆம் ஆண்டு செப்டம்பர் 8 ஆம் நாள் பிறந்தார். இவர் ஒளதிச்ய பிராமண குடும்பத்தில் ராமச்சந்திர தேவ் (திவேதி) மற்றும் பார்வதி ஆகியோருக்கு மகனாகப் பிறந்தார். அவரது தந்தை ஒரு ஆசிரியர். இவருடன் ஏழு பேர் உடன் பிறந்தோர் ஆவர். அவர் மும்பையில் வளர்ந்தார். மும்பையில் கல்வி பயின்றார். தனது பத்து வயதில், திருமணத்தை எதிர்த்து வீட்டை விட்டு வெளியேறினார். மேலும் அவருக்கு கடவுளைக் காட்டுவதாக ஒரு துறவி அளித்த வாக்குறுதியின் காரணமாக, அவர் பல்வேறு துறவிகளுடன் மூன்று ஆண்டுகள் அலைந்து திரிந்தார். அவர் தனது பதின்பருவத்திலேயே துறவு வாழ்க்கை வாழப்போவதாக சபதம் செய்தார். சுவாமி ஆனந்தானந்த் என்ற பெயரைப் பெற்றார், இராமகிருசுண இயக்கத்தில் தன்னை இணைத்துக் கொண்டு துறவியானார். அவர் தன் கல்விக்காக தங்கியிருந்த அத்வைத ஆசிரமத்திலும் வசித்து வந்தார்.
காந்தியின் கூட்டாளர்
தென்னாப்பிரிக்காவிலிருந்து திரும்பிய மறுநாளே காந்தி 1915 ஜனவரி 10 அன்று பம்பாயில் ஆனந்தை சந்தித்தார். காந்தி தனது வார இதழான நவஜீவனை அகமதாபாத்தில் இருந்து நான்கு ஆண்டுகளுக்குப் பிறகு தொடங்கினார். அதன் தொடக்க வெளியீடு செப்டம்பர் 1919 இல் வெளிவந்தது, விரைவில் பணிச்சுமை அதிகரித்தது. இந்தச் சூழ்நிலையில்தான் ஆனந்தை பதிப்பகத்தின் மேலாளராகப் பணிபுரிய காந்தி அழைத்தார். சுவாமி ஆனந்த் 1919 ஆம் ஆண்டின் பிற்பகுதியில் அதன் நிர்வாகத்தை ஏற்றுக்கொண்டார். அவர் ஒரு நல்ல தொகுப்பாசிரியர் மற்றும் மேலாளர் என்பதை நிரூபித்தார். யங் இந்தியா தொடங்கப்பட்டபோது, அவர் பதிப்பகத்தை பெரிய வளாகத்திற்கு மாற்றினார். முகமது அலி ஜவஹர் நன்கொடையளித்த அச்சிடும் கருவிகளுடன், அதன் வெளியீடு தொடங்கியது. 1922 ஆம் ஆண்டில் மார்ச் 18 அன்று, யங் இந்தியாவில் வெளியிடப்பட்ட ஒரு கட்டுரைக்காக அந்தக் கட்டுரையின் பதிப்பாளர் என்ற முறையில் ஒன்றரை ஆண்டுகள் சிறையில் அடைக்கப்பட்டார்.
காந்தியின் சுயசரிதை 1925 - 1928 முதல் நவ்ஜீவனில் தொடராக வெளிவந்தது. இது சுவாமி ஆனந்தின் வற்புறுத்தலின் பேரில் காந்தியால் எழுதப்பட்டது. இந்த அத்தியாயங்களின் ஆங்கில மொழிபெயர்ப்பு யங் இந்தியாவிலும் பகுதி பகுதியாக வெளிவந்தது. பின்னர், 1926 ஆம் ஆண்டில் அகமதாபாத்தில் உள்ள சத்தியாகிரக ஆசிரமத்தில் காந்தி அளித்த பேச்சுக்களின் அடிப்படையில் காந்தியின் பார்வையில் பகவத் கீதை வெளியிடப்பட்டது. இந்த படைப்பையும் எழுத காந்தியை ஊக்குவிப்பதில் சுவாமி ஆனந்த் ஒரு பங்கைக் கொண்டிருந்தார்.
1928 ஆம் ஆண்டு பர்தோலி சத்தியாக்கிரகத்தின் போது வல்லபாய் படேலின் செயலாளராக இருந்தார். 1930 ஆம் ஆண்டில், பம்பாயில் உள்ள வைல் பார்லேயில் உப்பு சத்தியாக்கிரகத்தில் பங்கேற்றதற்காக மீண்டும் மூன்று ஆண்டுகள் சிறையில் அடைக்கப்பட்டார். அவர் 1933 இல் விடுவிக்கப்பட்டபோது, பழங்குடியினரின் முன்னேற்றத்தில் கவனம் செலுத்தினார்.
மேற்கோள்கள்
பகுப்பு:1976 இறப்புகள் பகுப்பு:1887 பிறப்புகள் பகுப்பு:காந்தியவாதிகள்
த டெர்மினேட்டர்
த டெர்மினேட்டர்(The Terminator)1984 ஆம் ஆண்டு வெளிவந்த ஆங்கிலத் திரைப்படமாகும்.ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் அர்னோல்ட் ஸ்வார்செனேக்கர்,மைக்கேல் பியென் மற்றும் பலரும் நடித்துள்ளனர்.
திரைப்படத்தின் படி ஆர்னோல் ஸ்வாஸ்நேகர் 2029 ல் இருந்து அனுப்ப பட்ட ஒரு இயந்திர மனிதன். இவரின் நோக்கம் சாரா கோணரை கொலை செய்வது. இதே நேரம் சாரா கோணரைக் காப்பாற்ற மனிதர்கள் கைல் ரீஸ் எனும் மனிதனை அனுப்புகின்றார்கள்.
கதைச் சுருக்கம்
2029 ல் உலகை இயந்திரங்கள் ஆழுகின்றன. இந்த எதிர்காலத்தில் இருந்து 1984, மே 12 க்கு ஒரு இயந்திரத்தை இயந்திரங்கள் அனுப்புகின்றன. இதற்கான காரணம் 2029ல் இயந்திரத்திற்கு எதிராகப் போராடும் மனித குலத்தின் தலைவரான ஜோன் கானரின் தாயாரான சாரா கோணரை அழிப்பதன் மூலம் இவரின் பிறப்பைத் தடுப்பதற்காகவாகும்.
இதே நேரம் மனிதர்களும் கைல் ரீஸ் என்பவரை சாராவைக் காப்பாற்ற அனுப்புகின்றனர். இயந்திர மனிதனிடம் இருந்து சாராவைக் காப்பாற்றுவதுடன், தன் இன்னுயிரையும் மனித குலத்தின் விடிவுக்காகத் துறக்கின்றார்.
இக்காலப் பகுதியில் இவருக்கும், சாரா கோணருக்கும் உறவு விருத்தியடைவதன் மூலம், இவரே எதிர்காலத்தில் பிறக்கப்போகும் மனிதர்களின் தலைவரான ஜோன் கானரின் தந்தையும் ஆகின்றார்.
பகுப்பு:ஆங்கில அறிபுனைத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:பிரித்தானிய திரைப்படங்கள் பகுப்பு:1984 திரைப்படங்கள் பகுப்பு:பிரித்தானிய சுதந்திரத் திரைப்படங்கள்
நியூட்ரான்-வேகத் தேர்வி
நியூட்ரான்-வேகத் தேர்வி (Neutron-velocity selector) என்பது வரையறுக்கப்பட்ட வேகத்தில் நியூட்ரான்களை கடக்க அனுமதிக்கும் ஒரு சாதனமாகும் ஓர் ஒற்றை நிற நியூட்ரான் கற்றையை உருவாக்க  மற்ற அனைத்து நியூட்ரான்களும்  உறிஞ்சப்படுகின்றன. பார்ப்பதற்கு இது பல விளிம்புகள் கொண்ட சுழலியின் தோற்றத்தைக் கொண்டுள்ளது. இவ்விளிம்புகள் போரான்-10 போன்ற வலுவான நியூட்ரான்-உறிஞ்சும் பொருளால் பூசப்பட்டிருக்கும். நியூட்ரான்-வேகத் தேர்விகள் பொதுவாக நியூட்ரான் ஆராய்ச்சி செயல்முறையில் நியூட்ரான்களின் ஒரே நிறக் கற்றையை உருவாக்கப் பயன்படுத்தப்படுகின்றன. பொருட்கள் மற்றும் மோட்டார்களின் சுழலும் வரம்புகள் காரணமாக, விளிம்புகள் சுழற்சியின் அதிகபட்ச வேகம்  கட்டுப்படுத்தப்படுகிறது. ஒப்பீட்டளவில் இந்த சாதனங்கள் மெதுவாகப் பயணிக்கும் நியூட்ரான்களுக்கு மட்டுமே பயனுள்ளதாக இருக்கும்.
புற இணைப்புகள்
பகுப்பு:உயிரியல் நுட்பங்கள் மற்றும் கருவிகள்
பாகுபலி (ஒலி வரி)
பாகுபலி என்பது 2015 ஆம் ஆண்டு தமிழ் மற்றும் தெலுங்கு மொழியில் ஒரே சமயத்தில் வெளியான திரைப்படத்தின் ஒலிவரி ஆகும்.
தயாரிப்பு
இந்தத் திரைப்படத்தின் இயக்குநர் இராஜமௌலியின் உறவினரும், ஆஸ்தான இசையமைப்பாளருமான கீரவாணி (இசையமைப்பாளர்) இந்தத் திரைப்படத்திற்கு இசையமைத்தார். படத்திற்குத் தேவையான போர்க்காட்சிகளைப் படமாக்கிய பின் மார்ச் 5, 2015 இல் கீரவாணியின் இசையில் இரு பாடல்களைப் பதிவு செய்யப்பட்டுள்ளதாக படக்குழுவிடமிருந்து அதிகாரப் பூர்வமான அறிவிப்பு வந்தது. தமிழ்ப் பதிப்பிற்கான பாடலாசிரியராக மதன் கார்க்கி ஒப்பந்தம் செய்யப்பட்டார். சூலை 2, 2014 இல் திரைப்படத்தின் அதிகாரப்பூர்வ வலைதளத்தில், ஐதராபாத்தில் உள்ள பிரசாத் படமனையில் கீரவாணி இசையில் தீபு அவர்கள் பாடிய பாடல் வெளியானது. அக்டோபர் 28, 2014 இல் தி டெக்கன் குரோனிக்களுக்கு கீரவாணி அளித்துள்ள நேர்காணலில் படத்தின் பாடலாசிரியர்கள் பாடலை உருவாக்குவதில் தீவிரமாக ஈடுபட்டு வருவதாகத் தெரிவித்தார். பல்காரியாவில் படப்பிடிப்பு நடந்துகொண்டிருக்கும் போது படத்தின் ஒலிவரியானது பெப்ரவரி 2015 இல் வெளியாகும் எனக் கருதப்பட்டது. லஹாரி இசை நிறுவனம் இந்த ஒலிவரிக்கான இசை வெளியீட்டு உரிமையை சுமார் 30 மில்லியன் மதிப்பில் பெற்றது. இதனை யூடியூப் தளத்திலிருந்தும் அனுகவும் வகை செய்யப்பட்டிருந்தது. படக்குழுவின் அதிகாரப்பூர்வ டுவிட்டர் பக்கத்தில் பாடல் வெளியீட்டானது திருப்பதியில் உள்ள ஸ்ரீவெங்கடேஷ்வரா பல்கலைக்கழகத்தின் மைதானத்தில் வைத்து நடைபெறும் என சூன் 13 இல் அறிவித்தது. மேலும் இந்தத் திரைப்படத்தின் ஒலிவரியானது இந்தி, மலையாளம் மொழிகளிலும் வெளியானது.
இந்தத் திரைப்படம் எட்டு பாடல்களைக் கொண்டது. எட்டு பாடல்கள் மற்றும் பின்ணனி இசை அமைத்தவர் இசையமைப்பாளர் கீரவாணி ஆவார். பாடல்கள் சூன் 13,2015 அன்று வெளியானது. இந்தப்படத்தின் பாடல்களை இகந்தி சுந்தர், அனந்த ஸ்ரீராம், ராம யோகய்யா சாஸ்திரி ,கே. சிவ சக்தி தத்தா, சைதன்யா பிரசாத் ஆகியோரும் ஆதித்யா மற்றும் நீல் சான் ஆகியோரும் பாடல்கள் எழுதியுள்ளனர். தமிழ், தெலுங்கு, மலையாளம் ஆகிய மொழிகளுக்கான இசை வெளியீட்டு உரிமையை டி சீரிஸ் இசை நிறுவனமும் இந்தி இசை வெளியீட்டு உரிமையை ஜீ இசை நிறுவனமும் பெற்றுள்ளன.
கேளுணர்வியல்
கேளுணர்வியல் (Audiology, இலத்தீன் audīre, "கேட்க") கேட்டல், சமநிலை, மற்றும் தொடர்புடைய குறைபாடுகளைக் குறித்த கல்வித் துறையாகும். இத்துறையில் பயிற்சி பெற்று கேட்டல் குறைபாடுகளுக்கு மருத்துவம் பார்ப்பவர்களும் இக்குறைபாடுகள் வருமுன்னரே தடுக்க முயல்பவர்களும் கேளுணர்வியலாளர்கள் எனப்படுகின்றனர். இத்துறைசார் கல்வியில் பல்வேறு சோதனைகளைப் பயன்படுத்தி (காட்டாக, கேட்புச் சோதனைகள், காதொலி உமிழ்வு அளவீடுகள், மின்உடலியச் சோதனைகள்), ஒருவரது கேட்புத் திறனை அளவிடுகின்றனர்; வழமையான வீச்சிலா, இல்லையெனில் எந்த பகுதிகளில் (உயர், நடு, அல்லது குறைந்த அதிர்வெண்) பாதிக்கப்பட்டுள்ளது, எந்தளவில் பாதிப்புள்ளது, குறைபாட்டை விளைவிக்கும் சிதைவு எங்குள்ளது - வெளிச்செவியிலா, நடுச்செவியிலா, உட்செவியிலா, செவிநரம்பிலா அல்லது  மைய நரம்பு மண்டலத்திலா - எனத் தீர்மானிக்கின்றனர். கேளுணர்வியலாளர்கள் கேள்விக் குறைபாடு உள்ளவர்களுக்குதகுந்த பரிந்துரைகளை வழங்குகின்றனர்;  செவிப்புலன் உதவிச்சாதனம் பொருத்தலாமா,  உட்செவிச்சுருள் பதியம் தீர்வாகுமா என பரிந்துரை வழங்குகின்றனர். தவிர இவர்கள் போலிக்காதொலி நோயாளிகளுக்கும் உதவி புரிகின்றனர்.
பாகுபலி (ஒலி வரி)
விமர்சனம்
123தெலுங்கு.காம் இந்தத் திரைப்படத்தின் பாடல்களுக்கு நேர்மறையான விமர்சனத்தையே வழங்கியது. மேலும் அதில் இந்தத் திரைப்படத்தின் பாடல்கள் அனைத்தும் படத்தின் சூழ்நிலைக்குப் பொருந்தும் வகையில் அமைந்துள்ளது. ராஜமௌலியின் பாடல் காட்சியமைப்புடன் பார்த்தால் நல்ல அனுபவம் கிடைக்கும் எனவும் கூறியது. இந்தியா கிளிட்ஸ் 5 க்கு 3.25 புள்ளிகள் அளித்தது. இதில் பல்வேறு விதமான இசை வடிவங்கள் இடம்பெற்றுள்ளன. பாகுபலி படத்தின் பாடல்களுக்கு ஃபில்மீஈவென்ட்ஸ்.காம் எனும் தளத்தில் பார்வையாளர்கள் 5 க்கு 4 தரப்புள்ளிகள் அளித்தனர். தி டைம்ஸ் ஆஃப் இந்தியா 5 க்கு 4 தரப்புள்ளிகள் வழங்கியது.
தமிழ்
அனைத்துப் பாடல்களையும் மதன் கார்க்கி எழுதியுள்ளார். பச்சைத் தீ எனும் பாடலை கார்த்திக், தாமினி ஆகியோர் பாடியுள்ளனர். இந்தப் பாடலின் நீளம் 4.33 மணித்துளி ஆகும். ஜீவ நதி எனும் பாடலை கீதா மாதுரி பாடியுள்ளார். இதன் நீளம் 1.55 மணித்துளி ஆகும். தீரனே எனும் பாடலை ரம்யா பெகரா, தீபு ஆகியோர் பாடியுள்ளனர். இதன் நீளம்5.43 மணித்துளி. இருள் கொண்ட வானில் எனும் பாடலை தீபிகா பாடியுள்ளார். இதன் நீளம்4.04 மணித்துளியாகும்.
கேளுணர்வியல்
மேற்சான்றுகள்
பகுப்பு:காது நோய்கள் பகுப்பு:மருத்துவச் சிறப்புத் துறைகள்
பாகுபலி (ஒலி வரி)
தமிழ்
மூச்சிலே தீயுமாய் எனும் பாடலை கைலாஷ் கெர் பாடியுள்ளார்.மனோகரி எனும் பாடலை மோகன போகராஜு, ஹரிசரன் ஆகியோர் பாடியுள்ளனர். சிவ சிவாய போறியே எனும் பாடலை இசையமைப்பாளர் கீரவாணியும், வைக்கம் விஜயலட்சுமி அகியோர் பாடியுள்ளனர். வீரனே எனும் ஆங்கிலப் பாடலை ரம்யா பெஹாரா மற்றும் ஆதித்யா ஆகியோர் பாடியுள்ளனர்.
சான்றுகள்
பகுப்பு:தமிழ்த் திரைப் பாடல்கள்
தொளகி
தொளகி (Dawki) அல்லது தாகி (Dauki) என்பது இந்தியாவின் மேகாலயாவின் மேற்கு சைந்தியா மலை மாவட்டத்தில் உள்ள சுற்றுலா முக்கியத்துவம் வாய்ந்த நகரமாகும்.
நிலவியல்
இது இந்தியாவிற்கும் வங்காளதேசத்திற்கும் இடையிலான எல்லையில் 25.18333°N, 92.01667°W அமைந்துள்ளது,
தொளகி எல்லை
தொளகி ஒருங்கிணைந்த சோதனைச் சாவடி அல்லது தொளகி எல்லை கடப்பது என்பது, இந்தியாவின் மேகாலயா மாநிலத்தில் மேற்கு சைந்தியா மலை மாவட்டத்தில் உள்ள இந்தியாவிற்கும் வங்காளதேசத்திற்கும் இடையிலான சாலை எல்லைப் பகுதியாகும். வங்காளதேசத்தில் தொடர்புடைய இடுகை தமாபில் அஞ்சல் ஆகும். தொளகி ஒருங்கிணைந்த சோதனைச் சாவடி அமைக்க அடிக்கல் 2017-ல் நாட்டப்பட்டது. இச்சோதனைச் சாவடி வங்காளளாதேசத்திற்கு நிலக்கரி போக்குவரத்திற்காகப் பயன்படுத்தப்படுகிறது. இச்சோதனைச் சாவடி வழியாக தினமும் 500 சரக்குந்துகள் எல்லையைக் கடக்கின்றன.
சில்லாங்கில் உள்ள லெதுவிலிருந்து எல்லைப் பகுதிக்கு சில பகிரப்பட்ட போக்குவரத்து வசதி உள்ளது. சில்லாங்கிலிருந்து 70 km தொலைவிற்குப் பயணிக்கப் பேருந்து வசதி உள்ளது. எல்லை கடந்தபின் வங்காளதேசத்தில் தமாபில் பேருந்து நிலையம், 1.5 km தொலைவில் அமைந்துள்ளது. இங்கிருந்து சில்ஹெட் 55 km ) தொலைவில் உள்ளது.
வெளி இணைப்புகள்
பகுப்பு:மேற்கு ஜைந்தியா மலை மாவட்டம் பகுப்பு:Coordinates on Wikidata
அசோனைன்
அசோனைன் (Azonine) என்பது C8H9N  என்ற மூலக்கூற்று வாய்பாடு கொண்ட ஒரு கரிம வேதியியல் சேர்மமாகும். ஒன்பது அணுக்களால் ஆன நிறைவுறாத பல்லினவளையச் சேர்மமான இவ்வளையத்தின் ஒரு இடத்தில் கார்பனுக்குப் பதிலாக நைட்ரசன் அணு இடம்பெற்றிருக்கும். பலவகையான அசோனைன் வழிப்பொருட்களை தொகுப்பு முறையில் தோற்றுவிக்கப்படுகின்றன.
இவற்றையும் காண்க
பகுப்பு:பல்லின வளையச் சேர்மங்கள் பகுப்பு:பல்லின வளையச் சேர்மங்கள் (1 வளையம்) பகுப்பு:எளிய அரோமாட்டிக்கு வளையங்கள் பகுப்பு:ஒன்பது உறுப்பு வளையங்கள்
சிந்தாதிரிப்பேட்டை அங்காள பரமேஸ்வரி கோயில்
சிந்தாதிரிப்பேட்டை அங்காள பரமேஸ்வரி கோயில் தமிழ்நாட்டில் சென்னை மாவட்டம், சிந்தாதிரிப்பேட்டை என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் அங்காள பரமேஸ்வரி சன்னதியும், விநாயகர், முருகர், தட்சிணாமூர்த்தி உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி இரண்டு காலப் பூசைகள் நடக்கின்றன. ஆடி மாதம் ஆடி உற்சவம்-3 முக்கிய திருவிழாவாக நடைபெறுகிறது.
மேற்கோள்கள்
பகுப்பு:சென்னை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கீழத்தானியம் வரதராஜப்பெருமாள் கோயில்
கீழத்தானியம் வரதராஜபெருமாள் கோயில் தமிழ்நாட்டில் புதுக்கோட்டை மாவட்டம், கீழத்தானியம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜபெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மொரிஸ் டெம்லெட்
மொரிஸ் டெம்லெட் (Maurice Tremlett, பிறப்பு: சூலை 5 1923, இறப்பு: சூலை 30 1984), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 389 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1923 பிறப்புகள் பகுப்பு:1984 இறப்புகள் பகுப்பு:சாமர்செட் துடுப்பாட்டக்காரர்கள்
கோமுகம்
இமயமலையில் அமைந்துள்ள கோமுகம், உத்தரகாசி மாவட்டத்தில் 13,200 அடி (4,023 மீ) உயரத்தில் அமைந்துள்ளது. இந்துக்களின் புனிதத் தலமான கங்கோத்ரி கோமுகத்தின் அடிவாரத்தில் அமைந்துள்ளது. மலையேற்ற வீரர்களுக்கு கோமுகம் முக்கியமான இடமாகும்.
பெயர்க் காரணம்
வட மொழியில் கோ என்பதற்கு பசு என்றும், முக் என்பதற்கு முகம் என்றும் பொருளாகும். இக்கொடுமுடி பசுவின் முகம் போன்று காணப்படுவதால் கோமுகம்  என்று பெயராயிற்று.
புவியியல்
கோமுகம், கங்கோத்திரியிலிருந்து 18 கிமீ தொலைவிலும், 4255 மீட்டர் உயரத்திலும் அமைந்துள்ளது. பனிபடர்ந்த கங்கோத்ரி கொடுமுடியின் பசுவின் முகவாயில் போன்று அமைந்த கோமுகத்திலிருந்து, கங்கை ஆற்றின் தாய் ஆறான பாகீரதி ஆறு உற்பத்தி ஆகிறது.
வெளி இணைப்புகள்
பகுப்பு:உத்தராகண்டம் பகுப்பு:உத்தராகண்டத்தின் புவியியல் பகுப்பு:உத்தரகாசி மாவட்டம் பகுப்பு:இந்தியப் புவியியல் பகுப்பு:இந்து யாத்திரைத் தலங்கள்
பெருங்கரடி (விண்மீன் குழாம்)
பெருங் கரடி (Ursa Major) என்பது, ஆண்டு முழுதும் வட அரைக்கோளத்தில் காணப்படுகின்ற விண்மீன் கூட்டம் ஆகும். இப்பெயர் இலத்தீன் மொழியில் அர்சா மேஜர் (Ursa = கரடி, major = பெரிய) எனப் பொருள்படும். இதனை தமிழில் எழுமீன் என்றும் சப்தரிஷி மண்டலம் என்றும் அழைப்பர்.
குறிப்பிடத்தக்க அம்சங்கள்
இக் கரடி உருவின் பின்பகுதியிலும் வாலிலும் அமைந்துள்ள, ஏழு ஒளி மிகுந்த விண்மீன்கள் பெரிய கரண்டி எனப் பொருள்படுகின்ற, பிக் டிப்பர் (Big Dipper) என்னும் பெயரில் அழைக்கப்படுகின்றன. இவற்றுள், பிக் டிப்பரில் உள்ள டுப்ஹே, அல்கைட் ஆகிய இரண்டைத் தவிர ஏனையவை அனைத்தும் தனு இராசியில் உள்ள ஒரு பொதுப் புள்ளியை நோக்கிய முறையான இயக்கங்களைக் (proper motions) கொண்டுள்ளன. இது போன்ற இயக்கங்களைக் கொண்ட வேறு சில விண்மீன்களும் அறியப்பட்டுள்ளன. இவை அனைத்தும் ஒன்றாக, அர்சா மேஜர் நகர்வுக் கூட்டம் (Ursa Major Moving Group) என அழைக்கப்படுகின்றன.
பிக் டிப்பர் தவிர, இன்னொரு உருவ அமைப்பும் இங்கே காணப்படுகின்றது. இது அராபியப் பண்பாட்டிலிருந்து வந்ததாகும். இது மூன்று இணை விண்மீன்களின் தொகுதியாகும். இத் தொகுதி மானின் பாய்ச்சல் என்ற பெயரால் குறிப்பிடப்படுகின்றது. இவ்விணைகள்:
இவை இவ்விண்மீன் கூட்டத்தின், தென்மேற்கு எல்லையோரம் கரடியின் பாதங்கள்போல் காணப்படுகின்றன.
மேலும் காண்க
பகுப்பு:விண்மீன் குழாம்கள்
அலுமினியம் இருபோரைடு
அலுமினியம் இருபோரைடு அல்லது அலுமினியம் டைபோரைடு (Aluminium diboride) என்ற வேதிச் சேர்மம் அலுமினியத்துடன் உலோகப்போலியான போரான் சேர்த்து தயாரிக்கப்படுகிறது. அலுமினியமும் போரானும் இணைந்து உருவாகும் இரண்டு சேர்மங்களில் இதுவும் ஒன்றாகும். இதனுடைய மூலக்கூறு வாய்ப்பாடு (AlB2) ஆகும். அலுமினியம் பன்னிருபோரைடு (AlB12) என்பது மற்றொரு சேர்மமாகும். இவ்விரு சேர்மங்களும் பொதுவாக அலுமினியம் போரைடு என்று அழைக்கப்படுகின்றன.
அமைப்புரீதியாக, போரான் அணுக்கள் அலுமினியம் அணுக்களை இடையில் கொண்டிருக்கும் கடுங்கரித் தகடுகளாக உருவாகிறது. இது மக்னீசியம் இருபோரைடின் அமைப்பை மிகவும் ஒத்துள்ளது. ஒற்றை அலுமினியம் இருபோரைடு படிகங்கள் அடிப்படை அறுங்கோண தளத்தின் அச்சுக்கு இணையாக உலோக கடத்திகளாக திகழ்கின்றன.
அமிலங்கள் மற்றும் ஐதரசன் வாயுவுடன் வினைபுரிகையில் நச்சு வாயுக்களை உற்பத்தி செய்வதால் அலுமினியம் போரைடு ஒரு அபாயகரமான பொருளாகக் கருதப்படுகிறது. உதாரணமாக இது ஐதரோகுளோரிக் அமிலத்துடன் வினைபுரிந்து போரேன் மற்றும் அலுமினியம் குளோரைடை வெளிப்படுத்துகிறது.
வெளி இனைப்புகள்
பகுப்பு:போரைடுகள் பகுப்பு:அலுமினியம் சேர்மங்கள்
மகாராஜா ரஞ்சித் சிங் பஞ்சாப் தொழில்நுட்பப் பல்கலைக்கழகம்
மகாராஜா ரஞ்சித் சிங் பஞ்சாப் தொழில்நுட்பப் பல்கலைக்கழகம் (Maharaja Ranjit Singh Punjab Technical University(MRSSTU) ( முன்னர் ஒரு பகுதியாக ஐ. கே. குஜரால் பஞ்சாப் தொழினுட்ப பல்கலைக்கழகம்) எனும் இந்த தொழில்நுட்ப பல்கலைக்கழகம், இந்திய பஞ்சாப் மாநிலத்தின் பட்டிண்டா அருகிலுள்ள லால் சிங் நகரில் அமைந்துள்ளது. புதிதாக நிறுவப்பட்ட இந்த மகாராஜா ரஞ்சித் சிங் பஞ்சாப் தொழில்நுட்ப பல்கலைக்கழகம், பஞ்சாப் மாநிலத்தில் உள்ள தொழில்நுட்ப மேலாண்மை மற்றும் மருந்து கல்வியை ஊக்குவிக்க 2014-ம் ஆண்டு தொடங்கப்பட்டது.
சான்றாதாரங்கள்
பகுப்பு:இந்தியப் பஞ்சாபிலுள்ள பல்கலைக்கழகங்கள்
கிருத்திகா
கிருத்திகா (இயற்பெயர்: மதுரம் பூதலிங்கம், 1915 - பெப்ரவரி 13, 2009) தமிழகத்தின் குறிப்பிடத்தக்க பெண் எழுத்தாளர். தமிழிலும் ஆங்கிலத்திலும் பல நூல்களை எழுதியவர். வாஸவேஸ்வரம் என்னும் புதினம் மூலம் தமிழ் நாவல் உலகில் அழுத்தமான தடத்தைப் பதித்தவர். பல புதினங்கள், நாடகங்கள், கட்டுரைகளை எழுதியவர். தமிழில் கிருத்திகா என்ற புனைபெயரிலும் ஆங்கிலத்தில் மதுரம் பூதலிங்கம் என்ற பெயரிலும் எழுதினார்.
வாழ்க்கைக் குறிப்பு
கிருத்திகா கன்னியாகுமரி மாவட்டத்தில் நாகர்கோயில் அருகே உள்ள பூதப்பாண்டி என்ற ஊரில் பிறந்தவர். பம்பாயில் படித்து வட மாநிலங்களிலேயே அதிகம் வசித்தவ்ர். பூதப்பாண்டிக்கு அயலூரான திருப்பதிசாரத்தைச் சேர்ந்த பூதலிங்கம்பிள்ளையை மணம் செய்துகொண்டார். காலஞ்சென்ற பூதலிங்கம் அரசாங்கத்தில் பதவிகள் வகித்தவர். உருக்குத் துறையிலும், நிதித்துறையிலும் செயலாளராகப் பணியாற்றியவர். பிலாய் உருக்காலை நிர்மாணத்தில் இவருக்குப் பெரும் பங்கு உண்டு. கிருத்திகாவின் மகள் மீனா, வேளாண்மை அறிவியலாளர் எம்.எஸ்.சுவாமிநாதனின் மனைவி ஆவார்.
இந்தியா முழுவதும் பயணம் செய்தவர் கிருத்திகா. இந்தியக் கோயில்கள், கலைகள் போன்றவை குறித்துக் கலைமகளில் பல கட்டுரைகளை எழுதி வந்தார். ஆங்கிலத்தில் மிக அழகாக மேடையில் பேசக்கூடியவர். சம்ஸ்கிருதத்திலும் பெரும்புலமை படைத்தவர். குழந்தைகளுக்காக, இராமாயணம், மகாபாரதம், பாகவதம், என பல ஆங்கில நூல்களை எழுதினார். பாரதியின் வாழ்க்கை வரலாற்றை ஆங்கிலத்தில் எழுதியுள்ளார். இதிகாச மறுஆக்கம், இலக்கிய அறிமுகம், தமிழகச் சிற்பக்கலை ஆகியவற்றைப்பற்றி எழுதியிருக்கிறார். கிருத்திகா எழுதிய வாசவேச்வரம் என்ற புதினத்தை சிறீராமன் என்பவர் ஆங்கிலத்தில் மொழிபெயர்த்துள்ளார்.
எழுத்தாளர் கிருத்திகா தனது 93வது அகவையில் 2009, பெப்ரவரி 13 இல் சென்னையில் காலமானார்.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:தமிழ்ப் பெண் எழுத்தாளர்கள் பகுப்பு:1915 பிறப்புகள் பகுப்பு:2009 இறப்புகள் பகுப்பு:கன்னியாகுமரி மாவட்ட நபர்கள்
அருகாவூர் ஊராட்சி, திருவண்ணாமலை
அருகாவூர் ஊராட்சி (Arugavoor Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1397 ஆகும். இவர்களில் பெண்கள் 692 பேரும் ஆண்கள் 705 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பர்குட்
பர்குட் தூண்கள் (Bharhut) (இந்தி: भरहुत) இந்தியாவின், மத்தியப் பிரதேச மாநிலத்தின் சத்னா மாவட்டத்தில், பர்குட் கிராமத்தில் உள்ளது. கி மு 200 - 300களில் பௌத்தக் கட்டிடக் கலையில் நிறுவப்பட்ட தூபிகளும், தோரணங்களும், நுழைவு வாயில்களும், சிற்பங்களும், கல்வெட்டுகளும் உள்ளது. இந்தியாவில் காணப்படும் துமிளிகளில் மிகப்பெரிய நூக்கிணைப்பு வேலைபாடுகள் கொண்டுள்ளது. நூக்கிணைப்புகளிலும், தூண்களிலும், தோரண வாயில்களிலும், காணப்படும் சிற்பங்கள் பௌத்த சமய கதைகளையும், தத்துவங்களையும் விளக்குவதாக அமைந்துள்ளது. தோரணவாயில்களில் அமைந்துள்ள தூண் நான்கு பகுதிகளாக பிரிக்கப்பட்டு ஒவ்வொரு பகுதியிலும் ஒவ்வொரு வகையான சிற்ப அணி செதுக்கப்பட்டுள்ளது. பர்குத் துமிளியில் புத்தரின் பிறப்பியல் கதைகளை விளக்கும் சிற்பங்களில் ‘அஜாத சத்துரு’, பிரசேன சித்து’ போன்ற மன்னர்கள் புத்தரை வணங்கும் காட்சிகள் சிற்பங்களாக செதுக்கப்பட்டுள்ளன. இவற்றைத் தவிர யட்சர்கள், யட்சினிகள், தேவதைகள் மற்றும் நாகர்களின் உருவச்சிலைகள் காணப்படுகின்றன. தோரணவாயில்களில் குபேரன், தேவர்கள் ஆகியோரின் உருவச்சிலைகள் செதுக்கப்பட்டுள்ளன. பொதுவாக பர்குத் சிற்பங்களில் அவற்றை உருவாக்கிய கலைஞர்கள் உருவங்களைப் படைப்பதில் அதிக ஆர்வம் காட்டினர் என்பது தெளிவாகிறது.
வரலாறு
பர்குட் தூபிகள் முதலில் மௌரியப் பேரரசர் அசோகரால் கி மு மூன்றாம் நூற்றாண்டில் நிறுவப்பட்டது. பின்னர் கி மு இரண்டாம் நூற்றாண்டில் சுங்கப் பேரரசின் காலத்தில், தூபிகள் உள்ள இடத்தில் செந்நிற மணற்கல்லால் ஆன நுழை வாயில்கள், வளைவுகள், தோரணங்கள் கட்டப்பட்டுள்ளது. தூண்களுக்கு செல்லும் வழியில் உள்ள ஒரு கல் வெட்டில், சுங்கப் பேரரசர் வத்சிபுத்திர தனபூதி  ஆட்சிக் காலத்தில் இவைகள் நிறுவப்பட்டது எனக் குறிக்கப்பட்டுள்ளது.
1873இல் அலெக்சாண்டர் கன்னிங்காம் என்ற ஆங்கிலேய தொல்லியலாளரால், பர்குட் கிராமம் அகழ்வாராய்ச்சி செய்பட்டது.
அகழ்வாராய்ச்சியின் போது பர்குட் வளாகத்தில் புத்தர், பிரம்மன் மற்றும் இந்திரன் ஆகியவர்களின் உருவங்கள் பொறித்த மத்திய காலத்தைச் சேர்ந்த தட்டுகள் முதலியன கிடைத்துள்ளது. மேலும் கி பி பத்தாம் நூற்றாண்டின் பௌத்த சமஸ்கிருத கல்வெட்டுகளும் கிடைத்துள்ளது.
பாழடைந்த தூபிகளின் அஸ்திவார அமைப்புகள் மட்டும் தற்போது காணப்படுகிறது. சிதலமடைந்த நுழைவு வாயில்கள் மற்றும் தோரணங்கள் ஒன்று சேர்த்து தற்போது கொல்கத்தாவில் உள்ள இந்திய அருங்காட்சியகத்தில் வைக்கப்பட்டுள்ளது. புத்த ஜாதக கதைகள், புத்தரின் அவதாரங்கள், புத்தரின் சீடரான அனாதபிண்டிகன், யட்சன், யட்சினி உருவம் பொறித்த சிற்பங்கள் மற்றும் கல்வெட்டுகள் உள்ளது. .
வெளி இணைப்புகள்
பகுப்பு:பேரரசர் அசோகர் பகுப்பு:அசோகரின் தூண்கள் பகுப்பு:மத்தியப் பிரதேச வரலாறு பகுப்பு:இந்திய வரலாற்றுச் சின்னங்கள் பகுப்பு:இந்தியத் தொல்லியற்களங்கள் பகுப்பு:பௌத்த யாத்திரைத் தலங்கள் பகுப்பு:பௌத்த சிற்பங்கள் பகுப்பு:சத்னா மாவட்டம்
அம்மன் ஆலய வழிபாட்டு வகைகளின் பட்டியல்
தமிழகத்திலும் தமிழர்கள் வாழும் பிற இடங்களிலும் அமைந்துள்ள அம்மன் ஆலயங்களில் நடைபெறும் பல்வேறு வகையான வழிபாடுகள், இங்கே பட்டியலிடப்பட்டுள்ளன:
பகுப்பு:இந்து சமய வழிபாடுகள்‎ பகுப்பு:தமிழ்நாட்டு விழாக்கள் பகுப்பு:சைவ சமய பட்டியல் கட்டுரைகள்
ரிலையன்ஸ் இன்டஸ்ட்ரீஸ்
ரிலையன்ஸ் இன்டஸ்ட்ரீஸ் லிமிட்டெட் (Reliance Industries, bse: 500325, nse: RELIANCE, lse: RIGD) இந்தியாவின் தனியார்துறை நிறுவனங்களில் மிகவும் பெரிய நிறுவனமும், லாபகரணமானதுமாகும். ஃபார்ச்சூன் இதழ் வெளியிடும் உலகின் பெரும் 500 நிறுவனங்களில் ஒன்றாகும். 1966ஆம் ஆண்டு திருபாய் அம்பானி 15 இலட்சம் பண முதலீடு செய்து துவங்கிய இந்நிறுவனம் $28 பில்லியன் வருமானம் (2006) கொண்ட நிறுவனமாக வளர்ந்துள்ளது. 1977-ஆம் ஆண்டு ரூ.10-இற்கு விற்ற அதன் முதல் பொதுப்பங்கு விற்பனையில் முதலீடு செய்த பங்குதாரர்கள் பெரும் இலாபம் ஈட்டியுள்ளனர். இன்று எண்ணெய் சுத்திகரிப்பு, பெட்ரோகெமிகல்ஸ், துணி,சில்லறை விற்பனை ஆகிய துறைகளில் வணிகம் செய்கிறது.
வரலாறு
1966ஆம் ஆண்டு ரிலையன்ஸ் டெக்ஸ்டைல்ஸ் என குஜராத்தில் நரோதாவில் துவங்கி விமல் என்னும் பெயரில் தனது துணிவகைகளை (சேலை, திரைகள்) விற்பனை செய்து வந்தது. பின்னோக்கிய கச்சாப்பொருள் ஒருங்கிணைப்பு என்ற யுக்தியைப் பின்பற்றி, துணிகளுக்கு வேண்டிய பாலியஸ்டர் நூலிழைகளை தயாரிக்க குஜராத்தில் உள்ள பாதாளகங்காவில் ஓர் தொழிற்சாலையை நிறுவினர். பின்னர் அந்த நூலிழைகளுக்கு வேண்டிய பாலியஸ்டர் கச்சாப்பொருளைத் தயாரிக்க ஹஜீரா என்றவிடத்தில் பெட்ரோகெமிக்கல் தொழிற்சாலையை நிறுவினர். இறுதியாக பாறை எண்ணெய்|பாறை எண்ணெயிலிருந்து அந்த மூலப்பொருளை பெற ஜாம்நகர் என்றவிடத்தில் ஆசியாவிலேயே மிகப்பெரிய எண்ணெய் சுத்திகரிப்பு ஆலையை நிறுவினர்.
வணிக விரிவாக்க முடிவாக 2000ஆம் ஆண்டு முதல் பங்குநிதி நிறுவனங்கள், மின்னாற்றல் தயாரிப்பு மற்றும் விற்பனை, தொலைதொடர்பு சேவைகள் ஆகியவற்றிலும் ஈடுபட்டனர். 2005ஆம் ஆண்டு நிறுவனர் திருபாய் மறைந்த நிலையில் மகன்கள் முகேஷ் அம்பானி, அனில் அம்பானியிடையே எழுந்த குடும்பப் பிரிவினை காரணமாக இந்நிறுவனமும் இரண்டாக பிளந்தது. பங்குநிதி நிறுவனங்கள்,மின்னாற்றல் தயாரிப்பு மற்றும் விற்பனை, தொலைதொடர்பு சேவைகள் தம்பி அனிலிடம் கொடுக்கப்பட்டு அனில் திருபாய் அம்பானி குழுமம் என்ற பெயரில் இயங்குகின்றன. கோதவரி படுகையிலிருந்து எடுக்கப்படும் இயற்கைவாயுவினை விலைகுறைந்த ஒப்பந்த விலையில் பெறுவது குறித்து ரிலையன்ஸ் நிறுவனத்தின் மீது இவர் தொடுத்த வழக்கு நிலுவையில் உள்ளது.
பிரிவுபட்டபின் சில்லறை விற்பனைத்துறையில் ரிலையன்ஸ் நிறுவனம் ஈடுபட்டுள்ளது. ஜாம்நகரில் இரண்டாவது எண்ணெய் சுத்திகரிப்பு ஆலையையும் இயக்கத்திற்கு கொண்டுவந்துள்ளது.
சான்றுகள்
பகுப்பு:வணிக நிறுவனங்கள் பகுப்பு:நிப்டி_50_நிறுவனங்கள்
கணிதமும், கட்டிடக்கலையும்
கணிதமும், கட்டிடக்கலையும் என்னும் இக்கட்டுரை இவ்விரு துறைகளுக்கும் இடையில் இருக்கும் தொடர்புகளையும், வரலாற்று அடிப்படையில் கட்டிடக்கலையில் கணிதத்தின் பயன்பாடுகளையும் எடுத்துக்காட்டும் ஒரு முயற்சியாகும். கட்டிடக்கலை நீண்ட காலமாகவே கணிதத்துடன் மிக நெருக்கமான தொடர்பைப் பேணி வந்துள்ளது. கட்டிடக்கலை, கணிதத்தின் வளர்ச்சியில் பெருமளவுக்குத் தங்கியிருந்ததனால் மட்டுமன்றி, ஒழுங்கையும், அழகையும் தேடுவதில் இரண்டு துறைகளுக்கும் பொதுவான நோக்கமும் இதற்கான காரணம் ஆகும். கட்டிட அமைப்புக்களின் கருத்துருக்களை விளங்கிக் கொள்வதற்கும் அவை தொடர்பான கணிப்புக்களை மேற்கொள்வதற்கும் கணிதம் மிகவும் இன்றியமையாதது. கட்டிடக் கூறுகள் தமக்கிடையிலும், பரந்த அண்டத்துடனும் இயைபு நிலையைப் பேணுவதற்கான முயற்சியில் பண்டைக்கால நாகரிகங்கள் பல கணித அறிவைப் பயன்படுத்தியுள்ளன. இதற்கு வடிவவியல் பெரிதும் பயன்பட்டுள்ளது.
பகுப்பு:கட்டிடக்கலை பகுப்பு:கணிதம்
அணையபாளையம் வெங்கட்ரமணசாமி கோயில்
அணையபாளையம் வெங்கட்ரமணசாமி கோயில் தமிழ்நாட்டில் நாமக்கல் மாவட்டம், அணையபாளையம் என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டெர்மினேட்டர் 2:த ஜட்ச்மண்ட் டே
டெர்மினேட்டர் 2:த ஜட்ச்மண்ட் டே (Terminator 2: Judgment Day) 1991 ஆம் ஆண்டு வெளிவந்த ஆங்கிலத் திரைப்படமாகும். ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் ஆர்னோல்ட் ஸ்வார்செனேகர், லிண்டா ஹாமில்டன் போன்ற பலர் நடித்துள்ளனர்.
வகை
விஞ்ஞானப்படம் / அதிரடிப்படம்
கதை
டெர்மினேட்டர் என்ற புதுவகை தானியங்கி மனிதர்கள் உலகில் பிரவேசித்து நன்மைகளை வளர்ப்பதற்காக ஒன்றும் நல்லவர்களை அழிப்பதற்காக இன்னொன்றுமாய் பூமியில் தோன்றுகின்றன. அதில் நல்லவர்களை காப்பாற்றும் நோக்கத்துடன் இயங்கும் தானியங்கி (அர்னோல்ட் ஸ்வார்சனேக்கர்) தீய தானியங்கியிடமிருந்து எவ்வாறு நல்லவர்களை காப்பாற்றுகின்றது என்பதே திரைக்கதை.
பகுப்பு:ஆங்கிலத் திரைப்படங்கள் பகுப்பு:1991 திரைப்படங்கள் பகுப்பு:ஆங்கில அறிபுனைத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள்
கியூலியானா காவக்லியேரி தெசாரோ
முனைவர்  கியூலியானா தெசாரோ (நேயெ காவக்லியேரி) (Giuliana Tesoro) (1921–2002) இத்தாலியாவின் வெனிசுநகரில் 1921இல்பிறந்தார். இவர்1939இல் பெனிட்டோ முசோலினி காலத்தில் அமெரிக்காவுக்குப் புலம்பெயர்ந்தார். இவர் 125க்கும் மேற்பட்ட அமெரிக்க உரிமங்கள் பெற்ற பெயர்பெற்ற கரிம வேதியியலாளர் ஆவார். நாரிழை, துகில் தொழில்துறையில் பல்வேறு பங்களிப்புகளைச் செய்துள்ளார். இவரது மிகவும் புகழ்பெற்ற புதுமைப்புனைவு தணல்தாங்கு நாரிழை ஆகும். இவர் 2002 செப்டம்பர் 29இல் 81 அகவையில் நியூ யார்க், தோப்சு ஃபெர்ரியில் மரணமடைந்தார்.
கல்வியும் தொழில்துறைப் பட்டறிவும்
கியூலியானோ காவக்லேரி வெனிசு நகரில் யூதக் குடும்பத்தில் 1921இல் பிறந்தார். இவரது தந்தையாரான ஜினோ காவக்லேரி ஓர் ஆயுள்காப்பீட்டு நிறுவன மேலாளராக இருந்தார். இவரது 12ஆம் அகவையில் தந்தையார் இறந்துவிட்டுள்ளார். இவர் 1938இல் தன் பள்ளிப்படிப்பை முடித்ததும் பாசிச இனச் சட்டம் அறிவிக்கப்பட்டதால் இத்தாலியப் பல்கலைக்கழகத்தில் சேர்த்துக் கொள்ள மறுக்கப்பட்டுள்ளார். எனவே முதலில் இவர் சுவிட்சர்லாந்துக்கு புலம்பெயர்ந்தார். பிறகு 1939இல் அமெரிக்காவுக்குச் சென்றுள்ளார்.
அமெரிக்காவில் யேல் பல்கலைக்கழகப் பட்டப்படிப்பில் சேர்ந்து உரிய காலத்துக்கு முன்னரே முடித்துள்ளார். In 1943, at the age of 21, காவக்லேரி கரிம வேதியியலில் முனைவர் பட்டம் பெற்றார். அதே ஆண்டில் இவர் விக்டர் தெசாரோவை மணந்துள்ளார். இவருக்கு இரு குழந்தைகள் பிறந்தனர்.
இவர் திருமணத்துக்குப் பின்னர் கோடைக்காலங்களில் காலிகோ வேதியியல் குழுமத்தில், 10944இல் ஓனிக்சு எண்ணெய், வேதியியல் குழுமத்தில் ஆராய்ச்சி வேதியியலாளராகச் சேரும்வரை, பணிபுரிந்தார். இங்கு இவர் 1946இல் கரிமத் தொகுப்பியல் துறையின் தலைவரானார். மேலும் 1955இல் அதனுதவி ஆராய்ச்சி இயக்குநராக உயர்ந்தார் 1957இல் இணை இயக்குநராகியுள்ளார். பின்னர் இவர் ஜே.பி. சுட்டீவன்சு அண்டு குழுமத்தில் கரிமவியல் ஆராய்ச்சித் துணை இயக்குநராகப் பணியமர்த்தப்பட்டுள்ளார். பிறகு இவர் திகில் ஆராய்ச்சி நிறுவனத்துக்குச் சென்றுள்ளார்.. இவர் 1969இல் பர்மிங்காம் தொழிலகத்தில் முதுநிலை வேதியியலாளராகவும் 1971இல் வேதியியல் ஆராய்ச்சி இயக்குநராகவும் பதவியேற்றுள்ளார்.
இவர் 1972இல்  மசாசூசட் தொழில்நுட்ப நிறுவனத்தில் வருகைதரு பேராசிரியராக பதவியேற்றுள்ளார். அங்கு 1975 வரை கல்வி கற்பித்துள்ளார்.மேலும் அதேவேளையில் அங்கு இணை பேராசிரியராகவும் முதுநிலை ஆராய்ச்சி அறிவியலாளராகவும் 1982 வரை இருந்துள்ளார். இவர் 1982இல் புரூக்லினில் உள்ள நியூ யார்க் பல்கலைக்கழகத்தி பல்தொழில்நுட்ப நிறுவனத்தில் ஆராய்ச்சிப் பேராசிரியராக இருந்து 1996இல் ஓய்வு பெற்றுள்ளார்.
வேதியியல், துகிலியல் பங்களிப்புகள்
தெசாரோ துகில், கரிமப் பொருட்கள் சார்ந்த செயல்முறைகளில் பல மேம்ப்பாடுகளைச் செய்து, துகில்சார்ந்த அன்றாட நுகர்வோர் நலங்களையும் செயல்முறை அமைப்புகளின் திறமையையும் உயர்த்தியுள்ளார். இவர் தணல்தாங்கு நாரிழைகள் புதிதாக உருவாக்கி, அவற்றில் அதாவது செயற்கை நாரிழைகளில் மின்னேற்றம் தேங்கலைத் தவிர்க்கும் வழிமுறைகளை உருவாக்கினார். மேலும் துகில்களின் மேம்பட்ட நிலைத்த அழுத்த இயல்புகள் உருவாக்கினார்.
குழுக்களும் விருதுகளும்
தெசாரோ தேசிய அறிவியல் கல்விக்கழகம், தேசிய ஆராய்ச்சி மன்றம் ஆகியவற்றின் பொருள், தீக்காப்பு சார்ந்த பல குழுக்களில் பங்கேற்றுள்ளார். இவர் தனிக்குழுக்களில் பங்கேற்ற கழகங்களாவன: நாரிழைக் கழகம், நிறுவனர்/தலைவர், 1974, அமெரிக்க வேதியியல் கழகம், அமெரிக்கத் துகில் வேதியியலாளர்/வண்ணவியலாளர் கழகம், வெதியிய்லாரின் அமெரிக்க நிறுவனம், அமெரிக்க அறிவியல் மேம்பாட்டுக் கழகம். In 1963, Tesoro was awarded the Olney Medal of the American Association of Textile Chemists and Colorists. She was the recipient of the Society of Women Engineers’ Achievement Award in 1978.
வெளி இணைப்புகள்
பகுப்பு:1921 பிறப்புகள் பகுப்பு:2002 இறப்புகள் பகுப்பு:அமெரிக்க வேதியியலாளர்கள் பகுப்பு:பெண் வேதியியலாளர்கள் பகுப்பு:பெண் கண்டுபிடிப்பாளர்கள் பகுப்பு:கரிம வேதியியலாளர்கள்
நைதரசனீரொட்சைடு
நைதரசனின் பல்வேறு ஒக்சைடு வகைகளுள் நைதரசனீர் ஒக்சைடும் (நைதரசன்+ஈர்+ஒக்சைடு) ஒன்று. இதன் மூலக்கூற்று வாய்ப்பாடு NO2 ஆகும். நைத்திரிக் அமில உற்பத்தியில் இவ்வாயு இடைவிளைபொருளாக உற்பத்தி செய்யப்படுகின்றது. இவ்வாயுவை இதற்குரிய செங்கபில நிறத்தால் கண்டறியலாம். அறை வெப்பநிலையில் N2O4 வாயுவும் இவ்வாயுவும் இரசாயன சமநிலையில் கலந்து காணப்படுகின்றன. நைதரசனீர் ஒக்சைடு மிகவும் ஆபத்தான நச்சு வாயுவாகும்.
மூலக்கூற்று இயல்புகள்
இதன் மூல் திணிவு கிட்டத்தட்ட 46 ஆகும். இது வளியை விட அடர்த்தி கூடிய வாயுவாகும். இதன் மூலக்கூற்றின் நடுவிலுள்ள நைதரசன் அணுவுக்கும் ஒக்சிசன் அணுவுக்குமிடையே 119.7 pm (பைக்கோ மீற்றர்:10−12 m) தூரமுள்ளது. நைதரசனுக்கும் ஒக்சிசனுக்குமிடையில் ஓசோன் போன்ற ஒற்றை மற்றும் இரட்டைப் பிணைப்புகள் மாறி மாறி வரும் பிணைப்பு வகை உள்ளது.
உருவாக்கும் முறை
நைத்திரிக் ஆக்சைடை வளியில் வெளியேற்றினால் வளியிலுள்ள ஒக்சிசனுடன் தன்னிச்சையாகத் தாக்கமடைந்து நைதரசனீர் ஒக்சைடைத் தரும்.:
நைத்திரிக் அமிலத்தை நீரகற்றுவதன் மூலம் இதனை உருவாக்கலாம். நைத்திரிக் அமிலத்தை நீரகற்றும் போது உருவாகும் இரு நைதரசன் பென்டா ஒக்சைடு பின்னர் வெப்பப் பிரிகையடைந்து நைதரசனீர் ஒக்சைடை உருவாக்கும்.:
சில உலோகங்களின் நைத்திரேற்றுக்களைச் சூடாக்குவதாலும் ஆய்வுகூடத்தில் இதனை உருவாக்கலாம். இதன் போது இவை ஆக வெப்பப்பிரிகையடைகின்றன.:
செறிந்த நைத்திரிக் அமிலத்தை ஒரு உலோகத்தால் தாழ்த்துவதாலும் நைதரசனீர் ஒக்சைடை உருவாக்கலாம். பொதுவாக ஆய்வுகூடப் பரிசோதனையில் செம்பு பயன்படுத்தப்படுகின்றது: